
Grozījumi Ministru kabineta 2013. gada 27. augusta noteikumos Nr. 644 "Dzīvniekos un to produktos esošu noteiktu vielu un to atliekvielu kontroles un tās finansēšanas kārtība"
Izdoti saskaņā ar Veterinārmedicīnas likuma
42.panta 7.punktu
· Izdarīt Ministru kabineta 2013. gada 27. augusta noteikumos Nr. 644 "Dzīvniekos un to produktos esošu noteiktu vielu un to atliekvielu kontroles un tās finansēšanas kārtība" (Latvijas Vēstnesis, 2013, 169. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka noteiktu vielu un to atliekvielu kontroles un tās finansēšanas kārtību."
· 2. Izteikt 2. punktu šādā redakcijā:
· "2. Noteiktu vielu un to atliekvielu kontroli un oficiālo paraugu laboratorisko analīzi organizē, pamatojoties uz:
· 2.1. Eiropas Parlamenta un Padomes 2017. gada 15. marta Regulas (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) 19. panta 2. punktu;
· 2.2. Komisijas 2022. gada 7. jūlija Deleģēto regulu (ES) 2022/1644, ar ko Eiropas Parlamenta un Padomes Regulu (ES) 2017/625 papildina ar konkrētām prasībām par oficiālo kontroļu veikšanu attiecībā uz veterināru zāļu vai barības piedevu statusā atļautu farmakoloģiski aktīvu vielu un aizliegtu vai neatļautu farmakoloģiski aktīvu vielu un to atlieku lietošanu (turpmāk – regula 2022/1644);
· 2.3. Komisijas 2022. gada 23. septembra Īstenošanas regulu (ES) 2022/1646 par vienotu praktisku kārtību oficiālo kontroļu veikšanai attiecībā uz veterināru zāļu vai barības piedevu statusā atļautu farmakoloģiski aktīvu vielu un aizliegtu vai neatļautu farmakoloģiski aktīvu vielu un to atlieku lietošanu, par valsts daudzgadu kontroles plānu konkrēto saturu un īpašu to sagatavošanas kārtību (turpmāk – regula 2022/1646);
· 2.4. Komisijas 2019. gada 19. jūnija Deleģēto Regulu (ES) 2019/2090, ar ko Eiropas Parlamenta un Padomes Regulu (ES) 2017/625 papildina attiecībā uz gadījumiem, kad ir aizdomas par neatbilstību vai ir konstatēta neatbilstība Savienības noteikumiem, kas piemērojami tādu farmakoloģiski aktīvo vielu lietošanai vai atliekām, kuras atļautas veterinārajās zālēs vai kā barības piedevas, vai Savienības noteikumiem, kas piemērojami aizliegtu vai neatļautu farmakoloģiski aktīvo vielu lietošanai vai atliekām (turpmāk – regula 2019/2090);
· 2.5. Komisijas 2021. gada 22. marta Īstenošanas regulu (ES) 2021/808 par produktīviem dzīvniekiem izmantotu farmakoloģiski aktīvo vielu atlieku analīzes metožu veiktspēju un rezultātu interpretēšanu, kā arī par paraugu ņemšanas metodēm un ar ko atceļ Lēmumus 2002/657/EK un 98/179/EK (turpmāk – regula 2021/808);
· 2.6. Komisijas 2022. gada 6. septembra Deleģēto regulu (ES) 2022/2292, ar ko attiecībā uz prasībām par produktīvo dzīvnieku un noteiktu lietošanai pārtikā paredzētu preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625;
· 2.7. Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004."
· 3. Izteikt 3. punktu šādā redakcijā:
· "3. Pārtikas un veterinārais dienests (turpmāk – dienests) pilda kompetentās iestādes pienākumus, kas noteikti šo noteikumu 2. punktā minētajos tiesību aktos."
· 4. Svītrot 4. punktu.
· 5. Izteikt 5. punktu šādā redakcijā:
· "5. Dienests, pamatojoties uz regulas 2022/1644 2. pantu un ņemot vērā regulā 2022/1644 un regulā 2022/1646 noteiktos kritērijus, katru gadu sagatavo:
· 5.1. riska izvērtēšanā balstītu kontroles plānu un paraugu ņemšanas stratēģiju tā ietvarā ņemtajiem paraugiem;
· 5.2. izlases veida kontroles plānu un paraugu ņemšanas stratēģiju tā ietvarā ņemtajiem paraugiem;
· 5.3. riska izvērtēšanā balstītu kontroles plānu, kas attiecas uz importu no trešām valstīm, un paraugu ņemšanas stratēģiju tā ietvarā ņemtajiem paraugiem."
· 6. Izteikt 7. punktu šādā redakcijā:
· "7. Dienests veic atliekvielu uzraudzību un kontroli, saskaņā ar šo noteikumu 5. punktā uzskaitītajiem kontroles plāniem un paraugu ņemšanas stratēģijām to ietvarā ņemtajiem paraugiem."
· 7. Izteikt 8. punktu šādā redakcijā:
· "8. Dienests nodrošina:
· 8.1. šo noteikumu 5.punktā minēto plānu saskaņošanu ar Eiropas Komisiju, atbilstoši regulas 2022/1646 8. pantā noteiktai kārtībai;
· 8.2. datu nosūtīšanu un precizēšanu Eiropas Pārtikas nekaitīguma iestādes datu sistēmās, atbilstoši regulas 2022/1646 9. pantā noteiktai kārtībai."
· 8. Papildināt ar 8.1 punktu šādā redakcijā:
· "8.1 Dienests oficiālo paraugu atbilstību izvērtē, pamatojoties uz:
· 8.11. Komisijas 2009. gada 22. decembra Regulas Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (turpmāk – regula Nr. 37/2010) pielikumu;
· 8.12. Komisijas 2018. gada 21. marta Īstenošanas regulas (ES) 2018/470 par sīki izstrādātiem noteikumiem par maksimāli pieļaujamo atlieku daudzumu, kuru ņem vērā, lai pārbaudītu pārtikas produktus, kas iegūti no dzīvniekiem, kuri Eiropas Savienībā apstrādāti saskaņā ar Direktīvas 2001/82/EK 11. pantu;
· 8.13. Parlamenta un Padomes 2005. gada 23. februāra Regulas Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (turpmāk – regula Nr. 396/2005) I, II un III pielikumu;
· 8.14. Eiropas Parlamenta un Padomes 2003. gada 22. septembra Regulu Nr. 1831/2003 par dzīvnieku ēdināšanu lietotām piedevām (turpmāk - regula Nr. 1831/2003), attiecībā uz kokcidiostatiem, histomonostatiem un citiem pretparazītu līdzekļiem;
· 8.15. Komisijas 2019. gada 7. novembra Regulu (ES) 2019/1871 par darbību izraisošām atsauces vērtībām attiecībā uz neatļautām farmakoloģiski aktīvām vielām dzīvnieku izcelsmes pārtikā un ar ko atceļ Lēmumu 2005/34/EK;
· 8.16. Komisijas 2017. gada 23. maija Regulu (ES) 2017/880, ar ko saskaņā ar Eiropas Parlamenta un Padomes Regulu (EK) Nr. 470/2009 nosaka noteikumus par kādai farmakoloģiski aktīvai vielai kādā konkrētā pārtikas produktā noteikto maksimālo atlieku līmeņu izmantošanu arī citam pārtikas produktam, kas iegūts no tās pašas sugas, vai kādai farmakoloģiski aktīvai vielai vienā vai vairākās sugās noteikto maksimālo atlieku līmeņu izmantošanu arī citām sugām."
· 9. Izteikt 9. punktu šādā redakcijā:
· "9. Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"":
· 9.1. pilda references laboratorijas funkcijas atliekvielu kontrolē saskaņā ar normatīvajiem aktiem par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un veterinārajā jomā;
· 9.2. nodrošina šo noteikumu 5. punktā minētajos kontroles plānos paredzētos laboratoriskos izmeklējumus, izmantojot metodes, kas atbilst regulā 2021/808 noteiktajām prasībām;
· 9.3. piedalās šo noteikumu 8.2. apakšpunktā minētās informācijas sagatavošanā un nosūtīšanā Eiropas Pārtikas nekaitīguma iestādes datu sistēmās."
· 10. Izteikt 10. punktu šādā redakcijā:
· "10. Dzīvnieku īpašnieks (turētājs) (turpmāk – dzīvnieku īpašnieks) vai produktu ražotājs nodrošina, ka:
· 10.1. pērk un pārdod tikai tādus dzīvniekus:
· 10.1.1. kuriem nav veikta nelikumīga ārstēšana, kas definēta regulas 2019/2090 2. panta "c" punktā;
· 10.1.2. kuriem pēc ārstēšanas ir ievērots atbilstošs zāļu lietošanas instrukcijā vai praktizējoša veterinārārsta noteiktais zāļu izdalīšanās periods no dzīvnieka organisma;
· 10.1.3. kas nesatur tādu atliekvielu daudzumu, kas pārsniedz kādu no šādiem līmeņiem:
· 10.1.3.1. regulas Nr. 37/2010 pielikumā noteikto maksimāli pieļaujamo atliekvielu daudzumu;
· 10.1.3.2. regulas Nr. 396/2005 I, II un III pielikumā noteikto maksimāli pieļaujamo atliekvielu daudzumu;
· 10.1.3.3. maksimālo līmeni kokcidiostatiem, histomonostatiem un citiem pretparazītu līdzekļiem, kas noteikts saskaņā ar regulu Nr. 1831/2003.
· 10.2. izplata produktus, kas iegūti no šo noteikumu 10.1. apakšpunktā minētajām prasībām atbilstošiem dzīvniekiem."
· 11. Izteikt 11. punktu šādā redakcijā:
· "11. Ja produktu ražotājam dzīvniekus piegādā persona, kas nav dzīvnieka īpašnieks, bet kas komerciālos nolūkos pērk un pārdod dzīvniekus, tā nodrošina šo noteikumu 10.1. apakšpunktā minēto prasību izpildi."
· 12. Izteikt 12. punktu šādā redakcijā:
· "12. Dzīvnieka īpašniekam ir šādi pienākumi:
· 12.1. nodrošināt, ka par zāļu lietošanu dzīvniekiem tiek uzskaitīta  Eiropas Parlamenta un Padomes 2018. gada 11. decembra Regulas (ES) 2019/6 par veterinārajām zālēm un ar ko atceļ Direktīvu 2001/82/EK 108. panta 1., 2. un 3. punktā minētā informācija;
· 12.2. pēc dienesta inspektora pieprasījuma sniegt informāciju par šo noteikumu ievērošanu dzīvnieku novietnē;
· 12.3. pirms laboratorisko izmeklējumu rezultātu un dienesta norādījumu saņemšanas par turpmāko rīcību ar dzīvniekiem neizvest no novietnes dzīvniekus, no kuriem ņemti paraugi, ja ir aizdomas par:
· 12.3.1. aizliegtu vielu klātbūtni saskaņā ar regulas Nr. 37/2010 pielikumu vai noteikumiem par ierobežojumiem zāļu lietošanā dzīvniekiem un prasībām dzīvnieku un to izcelsmes produktu apritei, ja dzīvniekiem lietotas zāles;
· 12.3.2. pārsniegtu maksimāli pieļaujamo atliekvielu daudzumu, pamatojoties uz regulas Nr. 37/2010 pielikumu vai regulas Nr. 396/2005 I, II un III pielikumu;
· 12.3.3. pārsniegtu maksimālo līmeni kokcidiostatiem, histomonostatiem vai citiem pretparazītu līdzekļiem saskaņā ar regulu Nr. 1831/2003.
· 12.4. ja nepieciešams, palīdzēt dienesta inspektoram vai praktizējošam veterinārārstam veikt dzīvnieku pirmskaušanas pārbaudi vai citas darbības atliekvielu kontrolei."
· 13. Izteikt 13. punktu šādā redakcijā:
· "13. Veterinārmedicīniskās prakses iestāde vai veterinārmedicīniskā pakalpojuma sniedzējs, kas nestrādā veterinārmedicīniskās prakses iestādē un ir noslēdzis līgumu ar personu, kas saņēmusi dienesta atļauju veterināro zāļu iegādei lieltirgotavā savas darbības nodrošināšanai saskaņā ar noteikumiem par veterināro zāļu izplatīšanu un kontroli, vai to deleģētā persona:
· 13.1. šo noteikumu 12.1. apakšpunktā minēto informāciju ievada Veterinārā e–veselības informācijas sistēma eVETIS, kas noteikta noteikumos par informācijas apkopošanu un statistikas veidošanu veterināro zāļu aprites jomā (turpmāk – e-sistēma) vai dzīvnieka īpašnieka izveidotajā reģistrā. Ja dzīvnieka īpašnieka izveidotais reģistrs ir papīra formā, ievadīto informāciju apstiprina ar parakstu un personiskā zīmoga nospiedumu;
· 13.2. par dzīvnieka īpašniekam izsniegtām zālēm dzīvnieka ārstēšanas kursa pabeigšanai e-sistēmā vai dzīvnieka īpašnieka izveidotajā reģistrā norāda izsniegto zāļu daudzumu, zāļu lietošanas mērķi, diagnozi un norādījumus par zāļu lietošanu dzīvniekam, kā arī zāļu lietošanas un zāļu izdalīšanās periodu;
· 13.3. pēc dienesta inspektora pieprasījuma sniedz informāciju par zāļu lietošanu un veterināro zāļu izsniegšanu ārstēšanas kursa pabeigšanai, ja informācija nav pieejama e-sistēmā."
· 14. Izteikt 14.2. apakšpunktu šādā redakcijā:
· "14.2. izplata produktus, kas iegūti no šo noteikumu 10.1. apakšpunktā minētajām prasībām atbilstošiem dzīvniekiem;".
· 15. Izteikt 14.4. apakšpunktu šādā redakcijā:
· "14.4. informē dienesta inspektoru vai praktizējošu veterinārārstu, ja saistībā ar paškontroles sistēmu produktu vai barības laboratoriskajos izmeklējumos konstatētas aizliegtās vielas, to atliekvielas vai, ja pārsniegts regulas Nr. 37/2010 pielikumā vai regulas Nr. 396/2005 I, II vai III pielikumā norādītais maksimāli pieļaujamais atliekvielu daudzums, vai attiecībā uz kokcidiostatiem, histomonostatiem un citiem pretparazītu līdzekļiem - maksimālais līmenis saskaņā ar regulu Nr. 1831/2003;".
· 16. Izteikt 14.5. apakšpunktu šādā redakcijā:
· "14.5. neizved no uzņēmuma barību vai produktus, no kuriem ņemti attiecīgie paraugi, kamēr nav saņemti laboratorisko izmeklējumu rezultāti un dienesta norādījumi par turpmāko rīcību, ja ir aizdomas par aizliegto vielu vai to atliekvielu klātbūtni vai pārsniegtu maksimāli pieļaujamo atliekvielu daudzumu vai maksimālo līmeni produktos vai barībā."
· 17. Svītrot IV nodaļu.
· 18. Svītrot V nodaļu.
· 19. Svītrot VI nodaļu.
· 20. Svītrot 1. pielikumu.
· 21. Svītrot 2. pielikumu.
· 22. Svītrot 3. pielikumu.

